# อาลี มาห์ดิ มูฮัมหมัด
อาลี มาห์ดิ มูฮัมหมัด (,); 1 มกราคม พ.ศ. 2482 – 10 มีนาคม พ.ศ. 2564) เป็นผู้ประกอบการและนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียตั้งแต่ มกราคม พ.ศ. 2534 – มกราคม พ.ศ. 2540

มูฮัมหมัดขึ้นสู่อำนาจหลังจากที่คองเกรสสหโซมาลี องค์การทางทหารของเขากับพันธมิตรกลุ่มต่อต้านติดอาวุธอื่น สามารถปลดประธานาธิบดีไซอัด บาร์รีผู้ครองอำนาจอย่างยาวนาน อย่างไรก็ตามมูฮัมหมัดไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ

 ชีวิตช่วงต้น 
มูฮัมหมัดเกิดเมื่อ ค.ศ. 1939 ที่โจวฮาร์ซึ่งเป็นเมืองเกษตรกรรมทางตอนใต้ของภูมิภาคชาเบลกลาง (ซึ่งต่อมากลายเป็นอาณานิคมของอิตาลีและรู้จักกันในชื่ออิตาเลียนโซมาลีแลนด์) ครอบครัวของเขามีเชื้อสายอับกัลฮาวิยี

 อาชีพ 
 คองเกรสสหโซมาลี 

มูฮัมหมัดเริ่มต้นอาชีพในฐานะนักธุรกิจ โดยทำงานบริษัทอิสระแห่งหนึ่งที่โมกาดิชู ต่อมา เขาได้เข้าสู่อาชีพการเมืองใน ค.ศ. 1968 เพื่อแย่งชิงที่นั่งตำแหน่งสมาชิกสภาผู้แทนราษฎรโมกาดิชูWhitaker's Almanack World Heads of State, 1998, Stationery Office: Roger East, page 222

หลังจากประสบความล้มเหลวในแคมเปญโอกาเดนเมื่อปลายทศวรรษ 1970 ไซอัด บาร์รีได้จับกุมรัฐบาลและเจ้าหน้าที่ทหารเนื่องจากสงสัยในเหตุรัฐประหาร 1978 ที่ก่อไม่สำเร็จARR: Arab report and record, (Economic Features, ltd.: 1978), p.602. ประชาชนส่วนใหญ่ที่คิดการกบฏถูกตัดสินให้ประหารชีวิตNew People Media Centre, New people, Issues 94–105, (New People Media Centre: Comboni Missionaries, 2005). อย่างไรก็ตาม เจ้าหน้าที่ทหารส่วนหนึ่งหลบหนีไปต่างประเทศและก่อตั้งกลุ่มทางการเมืองเพื่อขับไล่รัฐบาลบาร์รีNina J. Fitzgerald, Somalia: issues, history, and bibliography, (Nova Publishers: 2002), p.25.

ปลายทศวรรษ 1980 รัฐบาลบาร์รีตกต่ำลงเพื่อการปกครองที่เป็นเผด็จการและมีการเคลื่อนไหวที่สนับสนุนเดิร์กซึ่งเป็นกลุ่มคอมมิวนิสต์ในเอธิโอเปีย สิ่งนี้นำไปสู่สงครามกลางเมืองโซมาเลียใน ค.ศ. 1991 ซึ่งนับเป็นจุดสิ้นสุดของรัฐบาลบาร์รีและการแตกสลายของกองทัพแห่งชาติโซมาเลีย (SNA) กลุ่มที่ต่อต้านบาร์รีเริ่มมีบทบาทและอำนาจทางการเมือง กองกำลังติดอาวุธที่นำโดยผู้บัญชาการคองเกรสสหโซมาลี (USC) อย่างอาลี มาห์ดิ มูฮัมหมัด และนายพลอย่างมูฮัมหมัด ฟาราห์ ไอดิด เกิดความขัดแย้งจากการแย่งชิงอำนาจในการปกครองเมืองหลวงLibrary Information and Research Service, The Middle East: Abstracts and index, Volume 2, (Library Information and Research Service: 1999), p.327.

 ประธานาธิบดีโซมาเลีย 
ในการประชุมนานาชาติหลายครั้งที่จัดขึ้นที่ประเทศเพื่อนบ้านอย่างจิบูติเมื่อ ค.ศ. 1991 ไอดิด นายพลคองเกรสสหโซมาลี ประกาศคว่ำบาตรการประชุมครั้งแรก และจากการที่มูฮัมหมัดได้รับความชอบธรรมจากการประชุมที่จิบูติ ทำให่เขาได้รับการรับรองจากนานาชาติในฐานะประธานาธิบดีโซมาเลียคนใหม่ จิบูติ, อียิปต์, ซาอุดีอาระเบีย และอิตาลี เป็นประเทศที่ขยายการรับรองในการบริหารของมูฮัมหมัด อย่างไรก็ตาม เขาไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ การแข่งขันเพื่ออิทธิพลและทรัพยากรระหว่างมูฮัมหมัดกับไอดิดดำเนินเรื่อยมาระหว่าง ค.ศ. 1992–95 ซึ่งเป็นช่วงที่สหประชาชาติเข้ามาทำภารกิจในโซมาเลีย (UNOSOM I, UNOSOM II, และ UNITAF) จนกระทั่งไอดิดเสียชีวิตใน ค.ศ. 1996

ค.ศ. 2000 มูฮัมหมัดเข้าร่วมการประชุมอีกครั้งที่จิบูติ เขาเสียตำแหน่งประธานาธิบดีให้กับอับดิคาซิม ซาลาด ฮัสซัน อดีตรัฐมนตรีว่าการกระทรวงมหาดไทยและรัฐมนตรีว่าการกระทรวงการคลังในรัฐบาลของบาร์รี มูฮัมหมัดได้กล่าวยอมรับผลการเลือกตั้งและจะช่วยสนับสนุนการทำงานร่วมกับประธานาธิบดีคนใหม่

วันที่ 10 มีนาคม 2021 เขาเสียชีวิตที่ไนโรบีในเคนยา หลังจากติดเชื้อไวรัสโควิด–19